Sebastian var meget hjælpsom og svarede hurtigt på de spørgsmål vi stillede ham i forbindelse med bookingen. Vi boede 5 personer i lejligheden, selvom Sebastian gjorde os opmærksom på, at den ville være mest egnet til 4 personer, da der kun er 4 sengepladser og køkkenet er ret småt. Men han sørgede for at vi fik en ekstra madras og sengetøj.
Vi blev forsinkede og ringede for at informere Sebastian. Han sagde, at vi ikke skulle bekymre os - og bare komme, når vi kunne. Vi blev taget imod af en meget venlig og imødekommende Sebastian, der viste os rundt i kvarteret.
Lejligheden er perfekt beliggende i forhold til metrostationer og det tager ikke mere end 10 min. med metroen ind til centrum af Berlin. Vi havde et rigtigt godt ophold, og kan kun sige, at vi følte os godt taget imod.